**Ministru kabineta noteikumu projekta „Grozījums Ministru kabineta 2009. gada 15. decembra noteikumos Nr. 1418 “Valsts aizsardzības militāro objektu un iepirkumu centra nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Pamatojoties uz Ministru kabineta (turpmāk – MK) 2015. gada 22. decembra protokollēmuma Nr. 68 “Par Nacionālo bruņoto spēku mācību infrastruktūras attīstību un paplašināšanu” (turpmāk – MK protokollēmums par NBS mācību infrastruktūras attīstību) 2. punktu, MK konceptuāli atbalstījis Ādažu poligona teritorijas un mācību lauka “Lāčusils” teritorijas paplašināšanu.Tiesību akts ir svarīgs priekšnoteikums, lai varētu īstenot minētos un citus NBS infrastruktūras attīstības un paplašināšanas projektus, kā arī lai precizētu tiesisko regulējumu, kas nosaka AM valdījumā esošā nekustamā īpašuma pārvaldīšanas un apsaimniekošanas funkcijas. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz AM valdījumā atrodas valsts meža zeme, kas AM ir nodota dažādos laika posmos, pamatojoties uz atsevišķiem MK rīkojumiem. Šobrīd AM valdījumā esošās valsts zemes kopplatība ir 9139,2931 ha, tai skaitā 4517,2227 ha ir meža zeme. AM valdījumā esošās meža zemes teritorija tiek izmantota gan nacionālajās, gan starptautiskajās militārajās mācībās. Atsevišķos gadījumos valsts meža zemes teritorijā tiek izbūvēti NBS infrastruktūras objekti – noliktavas, šautuves, jo tur iespējams nodrošināt nepieciešamos drošības attālumus no apdzīvotām vietām un publiskajiem ceļiem.AM valdījumā esošo nekustamo īpašumu, tai skaitā valsts meža zemes, apsaimniekošanu, pārvaldīšanu un vides aizsardzību veic Valsts aizsardzības militāro objektu un iepirkumu centrs (turpmāk – Centrs). Saskaņā ar Ministru kabineta 2009. gada 15. decembra noteikumiem Nr. 1418 “Valsts aizsardzības militāro objektu un iepirkumu centra nolikums” (turpmāk – MK Noteikumi) Centra funkcijās ietilpst AM valdījumā esošā nekustamā īpašuma, tajā skaitā valsts militārās aizsardzības objektu, apsaimniekošana (MK Noteikumu 2.1. punkts) un vides aizsardzības pasākumi valsts militārās aizsardzības objektos (MK Noteikumu 2.3. punkts). AM valdījumā esošās valsts meža zemes pārvaldīšana un apsaimniekošana MK Noteikumos nav iekļauta kā atsevišķa funkcija. Lai īstenotu MK protokollēmumā par NBS mācību infrastruktūras attīstību atbalstīto Ādažu poligona teritorijas paplašināšanu, AM valdījumā no Zemkopības ministrijas un AS “Latvijas valsts meži” jāpārņem valsts meža zeme. AM gatavos MK rīkojumu par ~5100 ha valsts meža zemes Sējas, Ādažu un Saulkrastu novados nodošanu AM valdījumā. Ar Zemkopības ministriju un AS “Latvijas valsts meži” ir noslēgta atbilstoša vienošanās.2014. gadā AM izstrādāja MK rīkojuma projektu par 42,47 ha valsts meža zemes Vaiņodes novadā (īpašuma kadastra Nr. 64540030173) nodošanu no Zemkopības ministrijas Aizsardzības ministrijas valdījumā. Tieslietu ministrija sniedza iebildumus par projektu, norādot, ka minētajā projekta anotācijā nav norādīts tiesiskais pamatojums valsts meža zemes nodošanai AM valdījumā. Tieslietu ministrija atsaucās uz Meža likuma 4. pantu, kas nosaka valsts meža zemes atrašanos Zemkopības ministrijas valdījumā un Vides aizsardzības un reģionālās attīstības ministrijas valdījumā. Tieslietu ministrija atzinumos iebilda arī tam, ka MK Noteikumos tiešā veidā nav noteikta Centra funkcija pārvaldīt un apsaimniekot AM valdījumā esošo valsts meža zemi.Ņemot vērā NBS mācību infrastruktūras paplašināšanas nozīmi valsts aizsardzības uzdevumu izpildē, kā arī Tieslietu ministrijas 2014. gadā izteiktos iebildumus, ir sagatavots grozījums MK Noteikumos. Ar grozījumu MK Noteikumos tiek precizēts, ka Centrs veic Aizsardzības ministrijas valdījumā esošo nekustamo īpašumu, tajā skaitā valsts militārās aizsardzības objektu un valsts meža zemes, apsaimniekošanu un pārvaldīšanu.  |
| 3. Projekta izstrādē iesaistītās institūcijas | Valsts aizsardzības militāro objektu un iepirkumu centrs un Aizsardzības ministrija. |
| 4. Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | Projektam nav tiešas ietekmes uz sabiedrību kopumā, tas attiecas uz Valsts aizsardzības militāro objektu un iepirkumu centra funkcijām. |
| 2. Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tā ietekme uz institūcijām**  |
| 1. Projekta izpildē iesaistītās institūcijas | Valsts aizsardzības militāro objektu un iepirkumu centrs un Aizsardzības ministrija. |
| 2. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju un pieejamo cilvēkresursu ietvaros. |
| 3. Cita informācija | Nav. |

Anotācijas III, IV, V un VI sadaļa – projekts šīs jomas neskar.

Aizsardzības ministrs R. Bergmanis

Vīza: Aizsardzības ministrijas valsts sekretāra p.i. A.Puriņš

17.03.2016. 10:53

688

V. Mileiko, 67335064

Vineta.Mileiko@mod.gov.lv

E. Valdmane

67300252, fakss 67300207

Elita.Valdmane@vamoic.gov.lv